CELEX: 32016R1226
Language: sl
Date: 2016-05-04 00:00:00
Title: Delegirana uredba Komisije (EU) 2016/1226 z dne 4. maja 2016 o spremembi Priloge IX k Uredbi (EU) št. 1308/2013 Evropskega parlamenta in Sveta v zvezi z neobveznimi rezerviranimi navedbami za oljčno olje

28.7.2016   
            
            
               SL
            
            
               Uradni list Evropske unije
            
            
               L 202/5
            
         DELEGIRANA UREDBA KOMISIJE (EU) 2016/1226
   z dne 4. maja 2016
   o spremembi Priloge IX k Uredbi (EU) št. 1308/2013 Evropskega parlamenta in Sveta v zvezi z neobveznimi rezerviranimi navedbami za oljčno olje
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1), ter zlasti člena 86 Uredbe,
   ob upoštevanju naslednjega:
   
               (1)
            
            
               V Uredbi Komisije (EGS) št. 2568/91 (2) so opredeljene fizikalne, kemijske in organoleptične značilnosti oljčnega olja in olja iz oljčnih tropin ter določene metode za ocenjevanje navedenih značilnosti. Navedene metode in mejne vrednosti za značilnosti olj se redno posodabljajo, da se upoštevajo znanstvena in tehnična spoznanja v skladu z opravljenim delom v Mednarodnem svetu za oljke.
            
         
               (2)
            
            
               Mednarodni svet za oljke je 26. novembra 2015 sprejel novo metodo za organoleptično ocenjevanje deviškega oljčnega olja, ki spreminja neobvezno terminologijo za etiketiranje.
            
         
               (3)
            
            
               Neobvezne rezervirane navedbe so določene v Prilogi IX k Uredbi (EU) št. 1308/2013.
            
         
               (4)
            
            
               Prilogo IX k Uredbi (EU) št. 1308/2013 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga IX k Uredbi (EU) št. 1308/2013 se nadomesti z besedilom iz Priloge k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. maja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Komisije (EGS) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (UL L 248, 5.9.1991, str. 1).
   
      PRILOGA
      
         
            „PRILOGA IX
            
               NEOBVEZNE REZERVIRANE NAVEDBE
            
            
                        Kategorija proizvoda
                        (sklicevanje na razvrstitev kombinirane nomenklature)
                     
                     
                        Neobvezna rezervirana navedba
                     
                  
                        perutninsko meso
                        (oznaki KN 0207  in 0210 )
                     
                     
                        hranjenje z … % …
                        gos, krmljena z ovsom
                        ekstenzivna zaprta reja (talna reja)
                        prosta reja
                        tradicionalna prosta reja
                        prosta reja – neomejen izpust
                        starost ob zakolu
                        dolžina obdobja krmljenja
                     
                  
                        jajca
                        (oznaka KN 0407 )
                     
                     
                        sveža
                        ekstra ali posebno sveža
                        oznaka o vrsti krmnega obroka kokoši nesnic
                     
                  
                        oljčno olje
                        (oznaka KN 1509 )
                     
                     
                        prvo hladno stiskanje
                        ekstrakcija v hladnem
                        kislost
                        pikantno
                        sadežno: zrelo ali zeleno
                        grenko
                        močno
                        srednje
                        blago
                        uravnoteženo
                        zelo blago olje“